Legal Document

Category: 2022

Text:
Άδειες του προσωπικού του Λιμενικού ΣώματοςΆδειες απουσίας γενικά Άρθρο 1Άδειες απουσίας γενικά 1) Στο προσωπικό του Λιμενικού Σώματος χορηγούνται οι εξής άδειες.α) Άδεια κανονική για την ημεδαπή ή αλλοδαπή. β) Προφορική άδεια και Βραχεία άδεια για την ημεδαπή. γ) Εκπαιδευτική άδεια για την ημεδαπή ή αλλοδαπή. δ) Άδεια μακράς διαρκείας για την αλλοδαπή. ε) Σχολική άδεια των δοκίμων των Σχολών του Λιμενικού Σώματος. στ) Ειδική άδεια εξετάσεων. ζ) Άδεια χειριστών – τεχνικών ηλεκτρονικών συσκευών. η) Άδεια απουσίας για αθλητές, προπονητές και διαιτητές που είναι βαθμοφόροι ή Αξιωματικοί Λ.Σ. θ) Ειδική άδεια στο προσωπικό που έχει παιδιά ή σύζυγο με πνευματική, ψυχική ή σωματική αναπηρία 67% και άνω ή έχει παιδιά που πάσχουν από ειδικά νοσήματα. ι) Άδεια κύησης – λοχείας, άδεια ανατροφής τέκνου και γονική άδεια. ια) Άδεια μετεκπαιδευομένων. ιβ) Άδεια αναρρωτική για την ημεδαπή ή αλλοδαπή. ιγ) Ειδική άδεια αιμοδοσίας. ιδ) Άδεια για παράσταση ενώπιον δικαστηρίων. ιε) Άδειες διευκολύνσεων λόγω τέλεσης γάμου, γέννησης τέκνου και θανάτου συγγενούς . Στην έννοια του όρου προσωπικό του Λιμενικού Σώματος νοούνται οι Αξιωματικοί, Ανθυπασπιστές, Υπαξιωματικοί και Λιμενοφύλακες άνδρες και γυναίκεςΑνάκληση αδειών Ο Υπουργός Εμπορικής Ναυτιλίας σε περιπτώσεις εξαιρετικών και εκτάκτων υπηρεσιακών αναγκών για τις οποίες απαιτείται ευρείας έκτασης κινητοποίηση προσωπικού και μέσων και για όσο χρονικό διάστημα διαρκούν οι ανάγκες αυτές μπορεί, με πρόταση του Αρχηγού Λ.Σ. να ανακαλεί τις άδειες που έχουν χορηγηθεί.Κανονική άδεια απουσίας Το προσωπικό του Λιμενικού Σώματος, που συμπληρώνει ένα έτος πραγματικής υπηρεσίας στο Σώμα από την ημερομηνία κατάταξής του, δικαιούται, κάθε ημερολογιακό έτος, τριάντα (30) ημέρες άδειας απουσίας με πλήρεις αποδοχές. Σε ιδιαίτερα εξαιρετικές περιπτώσεις μπορεί να χορηγηθεί από τον Αρχηγό του Λιμενικού Σώματος, στο ίδιο ημερολογιακό έτος, εκτός από την κανονική άδεια απουσίας, ίδια άδεια διάρκειας μέχρι δύο (02) μήνες, χωρίς αποδοχές, η οποία δεν λογίζεται ως χρόνος ενεργού υπηρεσίας και δεν λαμβάνεται υπόψη για τη συμπλήρωση των τυπικών προς προαγωγή προσόντων. Το δικαίωμα για τη λήψη της πρώτης κανονικής άδειας, δημιουργείται σε οποιαδήποτε ημερομηνία του ημερολογιακού έτους και αν συμπληρωθεί το έτος της πραγματικής υπηρεσίας. Δεν είναι υποχρεωτική η χορήγηση της κανονικής άδειας των τριάντα (30) ημερών στις εξής περιπτώσεις: Για το προσωπικό του Λ.Σ. που εκπαιδεύεται σε στρατιωτικές Σχολές ή άλλα εκπαιδευτικά ιδρύματα ή σχολές και για όσο διάστημα διαρκεί το πρόγραμμα εκπαίδευσης. Για το προσωπικό που αποστρατεύεται, εφόσον δεν ζήτησε έγκαιρα πριν από την αποστρατεία του την κανονική του άδεια Από το χρόνο της κανονικής άδειας της παρ.1 του παρόντος αφαιρείται ο χρόνος άγνοιας, παράνομης απουσίας η λιποταξίας, που ανάγεται στο ίδιο ημερολογιακό έτος. Το επανακατατασσόμενο προσωπικό Λ.Σ. δικαιούται κανονικής άδειας μετά την παρέλευση τετραμήνου από την επανακατάταξή του. Η κανονική άδεια διακόπτεται αυτοδικαίως με την εισαγωγή του προσωπικού Λ.Σ. σε νοσοκομείο σύμφωνα με το άρθρο 4 του Π.Δ.432/83 (Α΄162). Η χορήγηση - λήψη της κανονικής άδειας είναι υποχρεωτική μέσα στη διάρκεια του ημερολογιακού έτους. Σε εξαιρετικές περιπτώσεις ύστερα από έγκριση του Αρχηγού Λ.Σ. εντός του μηνός Νοεμβρίου, επιτρέπεται η χορήγηση της άδειας μέχρι το τέλος Μαρτίου του επόμενου έτους ή και περισσότερο, μετά πρόταση του Κλαδάρχη Προσωπικού Λ.Σ. και Διοικητικής Μέριμνας.Προφορική - βραχεία άδεια απουσίας Το προσωπικό του Λιμενικού Σώματος που δικαιούται κανονικής άδειας, κατά την παρ.1 του προηγούμενου άρθρου του παρόντος, δικαιούται πρόσθετα και προφορική άδεια απουσίας για την ημεδαπή με πλήρεις αποδοχές, διάρκειας 7 ημερών, κάθε ημερολογιακό έτος, η οποία χορηγείται είτε ολόκληρη είτε τμηματικά. Στους Υπαξιωματικούς και Λιμενοφύλακες που έχουν πραγματική υπηρεσία στο Σώμα λιγότερη από ένα έτος, μπορεί να χορηγείται βραχεία άδεια απουσίας στην ημεδαπή με πλήρεις αποδοχές μέχρι επτά (7) ημερών και μέχρι τρεις (3) ημέρες πορείας κατά τη διάρκεια του έτους. Σε εξαιρετικές περιπτώσεις επιτρέπεται η χορήγηση βραχείας άδειας στην αλλοδαπή κατόπιν έγκρισης του Αρχηγού Λιμενικού Σώματος. Επίσης δύναται να χορηγείται η προαναφερομένη βραχεία άδεια και στο προσωπικό των παρ. 2 και 4 του προηγούμενου άρθρου. Στους μετεκπαιδευομένους σε Σχολές ή Κέντρα εκπαιδεύσεως του Σώματος, Αξιωματικούς, Ανθυπασπιστές, Υπαξιωματικούς και Λιμενοφύλακες, για χρόνο περισσότερο των δύο εβδομάδων, μπορεί να χορηγείται από το Διοικητή της Σχολής ή του Κέντρου σε εξαιρετικές περιπτώσεις, βραχεία άδεια για την ημεδαπή μέχρι 2 ημερών, χωρίς ημέρες πορείας Η προφορική - βραχεία άδεια διακόπτεται αυτοδικαίως με την εισαγωγή του προσωπικού Λ.Σ. σε νοσοκομείο σύμφωνα με το άρθρο 4 του Π.Δ.432/83 (Α΄162).Εκπαιδευτικές Άδειες Εκπαιδευτικές άδειες χορηγούνται στο προσωπικό Λ.Σ. για την ημεδαπή ή αλλοδαπή, εφόσον οι ανάγκες της υπηρεσίας το επιτρέπουν, για ειδίκευση ή επιμόρφωσή τους σε κλάδο επιστημών και γενικότερα σε αντικείμενα σχετικά με την Υπηρεσία. Οι εκπαιδευτικές άδειες για την ημεδαπή ή αλλοδαπή χορηγούνται στο προσωπικό του Λιμενικού Σώματος με απόφαση του Υπουργού μετά αίτηση των ενδιαφερομένων Ο χρόνος της εκπαιδευτικής άδειας ορίζεται στην απόφαση με την οποία χορηγείται και η συνολική διάρκεια της άδειας δεν μπορεί να υπερβεί τα δύο (02) έτη Ο ευρισκόμενος σε εκπαιδευτική άδεια οφείλει να παρακολουθεί το πρόγραμμα σπουδών και να αναφέρει κάθε τριμηνία στην αρμόδια Διεύθυνση του Υπουργείου Εμπορικής Ναυτιλίας για την εκπαιδευτική του πρόοδο Ο χρόνος παραμονής σε εκπαιδευτική άδεια λογίζεται ως χρόνος ενεργού υπηρεσίας και λαμβάνεται υπόψη για τη συμπλήρωση των τυπικών για την προαγωγή προσόντων Ανάκληση της άδειας μπορεί να γίνει πριν από τη λήξη της για πειθαρχικούς ή άλλους υπηρεσιακούς λόγους ή λόγω αποτυχίας των εκπαιδευομένων σε οποιοδήποτε στάδιο ή μη παρακολούθησης της εκπαίδευσης Ο επανερχόμενος από εκπαιδευτική άδεια υποχρεούται να υποβάλει στη Διεύθυνση Προσωπικού Λ.Σ. εμπεριστατωμένη αναφορά για την εκπαίδευσή του, καθώς και τους τίτλους σπουδών που απέκτησε. Επίσης οφείλει να υπηρετήσει στο Λιμενικό Σώμα επιπρόσθετα το τετραπλάσιο του χρόνου κατά τον οποίο παρέμεινε σε εκπαιδευτική άδεια, σε καμία δε περίπτωση μικρότερη των τριών (03) ετών. Στους Αξιωματικούς Ιατρούς του Σώματος, μπορεί να χορηγείται με αίτησή τους δεκαήμερη εκπαιδευτική άδεια για την αλλοδαπή, κατ έτος με αποδοχές του βαθμού τους, σύμφωνα με τις διατάξεις των παρ. 1 και 2 του παρόντος άρθρου για συμμετοχή σε εκπαιδευτικά συνέδρια του εξωτερικού. Το πρώτο εδάφιο της παραγράφου 7 του παρόντος άρθρου εφαρμόζεται ανάλογα και στην προκειμένη περίπτωση.Άδεια μακράς διάρκειας για την αλλοδαπή Στο προσωπικό του Λιμενικού Σώματος μπορεί να χορηγείται άδεια απουσίας μέχρι έξι (6) μήνες για την αλλοδαπή, άνευ αποδοχών, εφόσον συντρέχουν σοβαροί ιδιωτικοί λόγοι. Η άδεια αυτή εγκρίνεται από τον Υπουργό Εμπορικής Ναυτιλίας, ύστερα από πρόταση του Αρχηγού του Λιμενικού Σώματος, μετά σχετική αίτηση του ενδιαφερομένου. Στο προσωπικό του Λ.Σ. μπορεί να χορηγείται άδεια μακράς διάρκειας μέχρι τριάντα (30) μήνες για την αλλοδαπή άνευ αποδοχών εφόσον ο/η σύζυγος υπηρετεί ή συνδέεται με οποιαδήποτε σχέση με το Δημόσιο και τοποθετείται σε Υπηρεσία του εξωτερικού. Η άδεια αυτή χορηγείται με σκοπό τη συγκατοίκηση των δύο συζύγων. Για τη χορήγηση της άδειας αυτής απαιτείται αίτηση του ενδιαφερομένου και απόφαση του Υπουργού Εμπορικής Ναυτιλίας, μετά σύμφωνη αιτιολογημένη γνώμη του Πρωτοβάθμιου Συμβουλίου Μεταθέσεων. Σε περίπτωση μη ικανοποίησης του αιτήματος ο ενδιαφερόμενος έχει δικαίωμα προσφυγής στο Δευτεροβάθμιο Συμβούλιο Μεταθέσεων μέσα σε προθεσμία πέντε (5) ημερών από την κοινοποίηση σ αυτόν της απόφασης του Πρωτοβαθμίου Συμβουλίου. Ο χρόνος της άδειας των παραγράφων 1 και 2 του παρόντος άρθρου δεν λογίζεται ως συντάξιμος, ούτε ως χρόνος συμμετοχής στα οικεία ασφαλιστικά ταμεία και δεν υπολογίζεται για τις βαθμολογικές και μισθολογικές προαγωγές και προσαυξήσεις Αν ο Αξιωματικός, Ανθυπασπιστής, Υπαξιωματικός ή Λιμενοφύλακας που έλαβε άδεια μακράς διαρκείας για την αλλοδαπή, έχει υπόλοιπο κανονικής άδειας στο τέλος του ημερολογιακού έτους, δύναται να ζητήσει το συμψηφισμό αυτής στην άδεια που έλαβε για την αλλοδαπή, οπότε ο χρόνος αυτής μειώνεται κατά το χρόνο της κανονικής άδειας που συνυπολογίστηκεΣχολικές άδειες Οι Δόκιμοι Αξιωματικοί, Υπαξιωματικοί και Λιμενοφύλακες, δικαιούνται ειδικών σχολικών αδειών, κατά τα ειδικότερα υπό των οικείων Οργανισμών - Κανονισμών των Σχολών οριζόμεναΕιδική άδεια εξετάσεων Σε όσους από το προσωπικό του Λιμενικού Σώματος φοιτούν σε Ανώτατα ή Ανώτερα Εκπαιδευτικά Ιδρύματα, ανεξάρτητα αν φοιτούν για τη λήψη του πρώτου ή δεύτερου πτυχίου ή μεταπτυχιακού τίτλου, χορηγείται κατ έτος, ειδική με αποδοχές άδεια εξετάσεων, χωρίς ημέρες πορείας, πέραν των λοιπών αδειών με αποδοχές κατά τις ισχύουσες διατάξεις Η διάρκεια της άδειας αυτής είναι μέχρι είκοσι (20) ημέρες συνεχείς ή τμηματικές, για κάθε ημερολογιακό έτος και χορηγείται υποχρεωτικά κατά την εξεταστική περίοδο, κατά την οποία τη ζητεί ο ενδιαφερόμενος Αυτοί που παίρνουν ειδική άδεια εξετάσεων οφείλουν να προσκομίσουν στην Υπηρεσία τους βεβαίωση της οικείας Σχολής ή άλλο αποδεικτικό στοιχείο που να δείχνει τη συμμετοχή τους στις εξετάσεις Την ειδική άδεια εξετάσεων δικαιούνται και αυτοί που κατά τις ισχύουσες διατάξεις δεν δικαιούνται κανονικής άδειας συμπεριλαμβανομένων και των Δοκίμων των Παραγωγικών Σχολών του Λιμενικού Σώματος, εφόσον το πρόγραμμα εκπαίδευσης το επιτρέπει Η ειδική άδεια εξετάσεων χορηγείται μόνο για όσα έτη σπουδών απαιτούνται για τη λήψη του πτυχίου ή μεταπτυχιακού τίτλουΆδεια Χειριστών - Τεχνικών Ηλεκτρονικών Συσκευών Στο προσωπικό του Λ.Σ. που εργάζεται μπροστά σε οθόνες οπτικής καταγραφής χορηγείται ανά μήνα μία (1) ημέρα άδειας με αποδοχές. Το δικαίωμα αυτό χάνεται αν δεν ασκηθεί εντός του συγκεκριμένου μήνα. Ομοίως η άδεια χορηγείται στο προσωπικό Λ.Σ. που εκτίθεται σε ακτινοβολία ηλεκτρονικών συσκευών.Άδεια αθλητών, προπονητών και διαιτητών Μπορεί να χορηγηθεί ειδική άδεια απουσίας για την ημεδαπή ή αλλοδαπή σε αθλητές, προπονητές, διαιτητές Αξιωματικούς και βαθμοφόρους Λ.Σ. πέραν της κανονικής, κατόπιν αιτήσεως της Γενικής Γραμματείας Αθλητισμού - ΑΣΑΕΔ για τη συμμετοχή τους σε αγώνες και προετοιμασία με τις Εθνικές ομάδες και ομάδες Εθνικών Κατηγοριών, σύμφωνα με την εκάστοτε ισχύουσα απόφαση του Υπουργού Εμπορικής Ναυτιλίας, με την οποία καθορίζονται τα κριτήρια κατάταξής τους σε κατηγορίες και η υπηρεσιακή απασχόληση αυτών.Ειδική άδεια για προσωπικό με σύζυγο ή παιδιά με ειδικές ανάγκες Στο προσωπικό του Λ.Σ. που έχει παιδιά ή σύζυγο με πνευματική, ψυχική ή σωματική αναπηρία 67% και άνω, παρέχεται είκοσι (20) ημερών άδεια ετησίως με αποδοχές πέραν της κανονικής χορηγούμενη είτε συνεχόμενη είτε τμηματικά. Εναλλακτικά είναι δυνατόν να μειώνεται το ωράριο του δικαιουμένου της αδείας κατά μια ώρα την ημέρα. Η συνδρομή των προϋποθέσεων των ανωτέρω αναπηριών θα βεβαιώνεται με γνωματεύσεις αρμοδίων κρατικών οργάνων Στο προσωπικό του Λ.Σ. που έχει τέκνα που πάσχουν από νόσημα, το οποίο απαιτεί τακτικές μεταγγίσεις αίματος ή τα τέκνα τους χρήζουν περιοδικής νοσηλείας, χορηγείται ειδική άδεια με αποδοχές έως είκοσι δύο (22) εργάσιμες ημέρες το έτος. Τα νοσήματα που απαιτούν περιοδική νοσηλεία και για τα οποία προβλέπεται η άδεια του προηγούμενου εδαφίου αναφέρονται στις διατάξεις της αριθ. Φ.400/39/5521 Σχ.149 από 19-2-98 απόφασης των Υπουργών Εθνικής Άμυνας - Υγείας και Πρόνοιας.Άδεια κύησης - λοχείας, άδεια μητρότητας γυναικών - στελεχών Λ.Σ. και γονική άδεια προσωπικού Λ.Σ. Άρθρο 12Άδεια κύησης - λοχείας, άδεια ανατροφής τέκνου,γονική άδεια, άδειες διευκολύνσεων λόγω τέλεσης γάμου, γέννησης τέκνου και θανάτου συγγενούς. 1) Το θήλυ προσωπικό του Λιμενικού Σώματος που κυοφορεί, μετά από βεβαίωση της αρμόδιας Υγειονομικής Επιτροπής έχει δικαίωμα να επιλέξει στον τέταρτο μήνα κυήσεως, με υπεύθυνη δήλωσή του.α) Να λάβει πεντάμηνη άδεια κύησης - λοχείας με αποδοχές. Ειδικότερα να απέχει από την Υπηρεσία του δύο (02) μήνες πριν τον τοκετό (άδεια κύησης) και τρεις (03) μήνες μετά τον τοκετό (άδεια λοχείας), εφόσον το νεογέννητο ζει. Όταν ο τοκετός πραγματοποιείται σε χρόνο μεταγενέστερο από αυτόν που είχε πιθανολογηθεί αρχικά, η άδεια που είχε χορηγηθεί, παρατείνεται μέχρι την πραγματική ημερομηνία του τοκετού, χωρίς αυτή η παράταση να συνεπάγεται αντίστοιχη μείωση του χρόνου αδείας που χορηγείται μετά τον τοκετό. Όταν ο τοκετός πραγματοποιηθεί σε χρόνο προγενέστερο από αυτόν που είχε αρχικά πιθανολογηθεί, το υπόλοιπο της άδειας χορηγείται μετά τον τοκετό, ώστε να εξασφαλιστεί συνολικός χρόνος άδειας πέντε (05) μηνών. β) Να λάβει πεντάμηνη άδεια κύησης απέχοντας από την Υπηρεσία του από τον πέμπτο μήνα της κυήσεως. γ) Οι άδειες κύησης των εδαφίων (α) και (β) παρατείνονται αυτοδικαίως για τριάντα (30) ημέρες μετά τον τοκετό, αν το νεογέννητο δεν ζει. 2) Στο προσωπικό του Λιμενικού Σώματος που χορηγείται η άδεια κύησης - λοχείας του εδαφίου (α) της προηγούμενης παραγράφου, μειώνεται ο χρόνος εργασίας κατά δύο (02) ώρες ημερησίως, εφόσον έχει τέκνα ηλικίας έως δύο (02) ετών και κατά μία (01) ώρα, εφόσον έχει τέκνα ηλικίας από δύο (02) έως τεσσάρων (04) ετών. 3) Στο προσωπικό του Λιμενικού Σώματος που λαμβάνει την άδεια του εδαφίου (β) της παραγράφου 1 του παρόντος άρθρου, μετά το πέρας της άδειας αυτής, χορηγείται άδεια ανατροφής τέκνου με αποδοχές, διάρκειας εννέα (09) μηνών. Η άδεια ανατροφής τέκνου λαμβάνεται άπαξ και συνεχόμενη και εξαντλείται μέχρι το τέκνο να συμπληρώσει τέσσερα (04) έτη ζωής. 4) α) Οι διευκολύνσεις των παραγράφων (2) και (3) του παρόντος άρθρου παρέχονται στο άρρεν και θήλυ προσωπικό του Λιμενικού Σώματος εφόσον ο σύζυγος ή η σύζυγος εργάζεται στο δημόσιο τομέα και με κοινή δήλωση που κατατίθεται στις Υπηρεσίες τους, επιλέγεται η διευκόλυνση του μειωμένου ωραρίου ή της άδειας ανατροφής και ποιος από τους δύο θα κάνει χρήση αυτής, εκτός αν με την κοινή τους δήλωση καθορισθούν χρονικά διαστήματα που ο καθένας θα κάνει χρήση, αλλά πάντοτε διαδοχικώς και μέσα στα χρονικά όρια εντός των οποίων παρέχονται οι εν λόγω διευκολύνσεις. Εφόσον και οι δύο γονείς υπηρετούν στο Λιμενικό Σώμα, με αναφορά τους καθορίζεται ποιος από τους δύο θα κάνει χρήση της διευκόλυνσης, εκτός αν με την αναφορά τους καθορισθούν χρονικά διαστήματα που ο καθένας θα κάνει χρήση, αλλά πάντοτε διαδοχικώς και μέσα στα χρονικά όρια εντός των οποίων παρέχονται οι εν λόγω διευκολύνσεις. β) Οι διευκολύνσεις των παραγράφων (2) και (3) του παρόντος άρθρου παρέχονται στο άρρεν και θήλυ προσωπικό του Λιμενικού Σώματος ολικώς ή κατά το μέρος που ο σύζυγος ή η σύζυγος, εφόσον εργάζεται στον ιδιωτικό τομέα και δικαιούται όμοιων ολικώς ή μερικώς διευκολύνσεων, δεν κάνει χρήση ή κάνει μερική χρήση των δικών της ή των δικών του δικαιωμάτων, αλλά πάντοτε διαδοχικά και μέσα στα χρονικά όρια εντός των οποίων παρέχονται οι εν λόγω διευκολύνσεις και με την προϋπόθεση προσκόμισης σχετικής βεβαίωσης του αρμόδιου φορέα του ιδιωτικού τομέα. γ) Το άρρεν προσωπικό του Λιμενικού Σώματος δεν δικαιούται να κάνει χρήση των διευκολύνσεων των παραγράφων (2) και (3) του παρόντος άρθρου αν η σύζυγος δεν εργάζεται ή δεν ασκεί οποιοδήποτε επάγγελμα, εκτός αν λόγω σοβαρής πάθησης ή βλάβης κριθεί ανίκανη να αντιμετωπίσει τις ανάγκες ανατροφής του παιδιού, σύμφωνα με βεβαίωση της Υγειονομικής Επιτροπής στην οποία υπάγεται η σύζυγος του Αξιωματικού ή βαθμοφόρου του Λιμενικού Σώματος. δ) Σε περίπτωση διάστασης, διαζυγίου, χηρείας ή γέννησης τέκνου χωρίς γάμο των γονέων του, οι διευκολύνσεις των παραγράφων (2) και (3) του παρόντος άρθρου παρέχονται στο γονέα Αξιωματικό ή βαθμοφόρο του Λιμενικού Σώματος εφόσον ασκεί την επιμέλεια. 5) Στο προσωπικό Λιμενικού Σώματος που υιοθετεί τέκνο χορηγείται άδεια με πλήρεις αποδοχές διάρκειας τριών (03) μηνών εντός του πρώτου εξαμήνου μετά την περαίωση της διαδικασίας υιοθεσίας, εφόσον το υιοθετημένο τέκνο είναι ηλικίας έως έξι (06) ετών. 6) Στο προσωπικό του Λιμενικού Σώματος που έχει τέκνα τα οποία παρακολουθούν μαθήματα πρωτοβάθμιας ή δευτεροβάθμιας εκπαίδευσης, παρέχεται ειδική άδεια απουσίας με αποδοχές τεσσάρων (04) ημερών στη διάρκεια του ημερολογιακού έτους για να επισκέπτεται το σχολείο των παιδιών του, με σκοπό την παρακολούθηση της σχολικής τους επίδοσης. 7) Στο προσωπικό του Λιμενικού Σώματος χορηγείται άδεια με αποδοχές διάρκειας δέκα (10) ημερών σε περίπτωση γάμου του και τριών (03) ημερών σε περίπτωση θανάτου συζύγου ή και συγγενούς του έως και β΄ βαθμού. Στο άρρεν προσωπικό του Λιμενικού Σώματος χορηγείται άδεια με αποδοχές διάρκειας πέντε (05) ημερών σε περίπτωση γέννησης τέκνου του. Η χορήγηση των αδειών της παρούσας παραγράφου εγκρίνεται από το αρμόδιο όργανο το οποίο εγκρίνει αντίστοιχα τη χορήγηση της κανονικής άδειας. Το δικαίωμα υποβολής του αιτήματος λήψης των αναφερομένων στην παρούσα παράγραφο αδειών, εξαλείφεται εφόσον παρέλθει άπρακτο χρονικό διάστημα δεκαπέντε (15) ημερών από το γεγονός του γάμου ή γέννησης ή θανάτου κατά περίπτωση.Άδειες μετεκπαιδευομένων Στους μετεκπαιδευομένους σε Σχολές και Κέντρα Εκπαίδευσης του Σώματος, δύναται να χορηγείται άδεια απουσίας για τόπους εκτός έδρας της Σχολής ή του Κέντρου κατά το χρόνο μη λειτουργίας αυτών Η άδεια αυτή δεν υπολογίζεται στις δικαιούμενες κανονικές και χορηγείται από το Διοικητή της Σχολής ή του ΚέντρουΚατ οίκον νοσηλεία - Αναρρωτική άδεια Στο προσωπικό του Λ.Σ. χορηγείται άδεια κατ οίκον νοσηλείας, μέχρι πέντε (05) ημέρες. Σε περίπτωση που η ασθένεια εξακολουθεί να υφίσταται, η άδεια μπορεί να παραταθεί μέχρι δύο (02) επί πλέον ημέρες. Αν εκδηλωθεί διαφορετική ασθένεια η άδεια μπορεί να παραταθεί και πέραν των επτά (07) ημερών μέχρι τρεις (03) επί πλέον ημέρες. Όπου αναφέρεται «κατ οίκον νοσηλεία» νοείται και ο όρος «ελεύθερος υπηρεσίας». Μετά τη λήξη των ανωτέρω ορίων δεν επιτρέπεται η χορήγηση άδειας κατ οίκον νοσηλείας επί τριάντα ημέρες. Κατ εξαίρεση, η χορήγηση νέας άδειας κατ οίκον νοσηλείας πριν από την παρέλευση των τριάντα (30) ημερών επιτρέπεται, εφόσον η νέα άδεια δεν υπερβαίνει τις τέσσερις (04) ημέρες συνολικά και δεν χρειάζεται σύμφωνα με ιατρική γνωμάτευση εισαγωγή στο νοσοκομείο. Οποιαδήποτε υπέρβαση των παραπάνω ορίων θεωρείται ότι είναι κανονική άδεια. Εφόσον επιβάλλεται η περαιτέρω νοσηλεία, ο ασθενής υποχρεώνεται να εισαχθεί σε Νοσοκομείο, σύμφωνα με το άρθρο 4 του Π.Δ.432/83 (Α΄162). Προκειμένου να χορηγηθεί άδεια κατ οίκον νοσηλείας ειδοποιείται αυθημερόν η Υπηρεσία του ασθενούς για την κατάστασή του και στη συνέχεια το ταχύτερο δυνατό προσκομίζεται γνωμάτευση του θεράποντα ιατρού (στρατιωτικού ή σε περίπτωση που δεν υπάρχει, ιδιώτης) στην οποία βεβαιώνεται η κατάσταση της υγείας του και ο αριθμός ημερών νοσηλείας κατ οίκον Η «κατ οίκον νοσηλεία» χορηγείται: i) Για τους Ανώτατους Αξιωματικούς από τον Αρχηγό Λ.Σ. και για τον τελευταίο από τον Υπουργό Εμπορικής Ναυτιλίας ii) Για τους Αξιωματικούς Λ.Σ. που υπηρετούν στην κεντρική υπηρεσία του ΥΕΝ ή σε υπηρεσίες που δεν υπάρχει προϊστάμενος Αξιωματικός Λ.Σ. ή είναι προϊστάμενοι περιφερειακών υπηρεσιών (εκτός Λιμενικών Σταθμών) από το Διευθυντή Προσωπικού Λ.Σ. iii) Για τους Ανθυπασπιστές, Υπαξιωματικούς και Λιμενοφύλακες που υπηρετούν στην κεντρική υπηρεσία στο ΥΕΝ από τον αρμόδιο Τμηματάρχη της Διεύθυνσης Προσωπικού Λ.Σ. iν) για το προσωπικό που υπηρετεί στις περιφερειακές υπηρεσίες από τον προϊστάμενο της οικείας υπηρεσίας. ν) Ειδικά για το προσωπικό των Λιμενικών Σταθμών η «κατ΄ οίκον νοσηλεία» χορηγείται από τον προϊστάμενο της Λιμενικής Αρχής στην οποία υπάγονται. Σε περίπτωση εισαγωγής του ασθενούς σε Νοσοκομείο σύμφωνα με την παρ.1(β) ή σε κάθε άλλη περίπτωση και μετά την έξοδό του από αυτό, εφόσον στη σχετική με την κατάσταση της υγείας του γνωμάτευση υπάρχει η ένδειξη για χορήγηση αναρρωτικής άδειας τότε αυτός παραπέμπεται στην αρμόδια Υγειονομική Επιτροπή για εξέταση προκειμένου να γνωμοδοτήσει σχετικά με τη χορήγηση της άδειας. Σε περίπτωση που η κατάσταση της υγείας του δεν επιτρέπει την ενώπιον της αρμόδιας Υγειονομικής Επιτροπής παρουσίασή του αυτό βεβαιώνεται με ιατρική ένδειξη που διαβιβάζεται σ αυτήν προκειμένου να γνωματεύσει σχετικά με τη χορήγηση της αναρρωτικής άδειας. Στην περίπτωση που στο προσωπικό του Λ.Σ. χορηγείται αναρρωτική άδεια από στρατιωτικό ή άλλο κρατικό νοσοκομείο όπου δεν υπάρχει στρατιωτικό ή από ιδιωτική κλινική ή ιδιώτη γιατρό αν δεν υπάρχει νοσοκομείο, χωρίς να έχει κριθεί απαραίτητη η νοσηλεία, πράγμα που απαιτείται να σημειώνεται στη γνωμάτευση του γιατρού, παραπέμπεται ο ασθενής στην αρμόδια Υγειονομική Επιτροπή για εξέταση προκειμένου να γνωμοδοτήσει σχετικά με τη χορήγηση της άδειας. Αν η κατάσταση της υγείας του ασθενούς δεν επιτρέπει την ενώπιον της αρμόδιας Υγειονομικής Επιτροπής παρουσίασή του αυτό βεβαιώνεται με ιατρική ένδειξη που διαβιβάζεται σ αυτήν για να γνωματεύσει για τη λήψη αναρρωτικής άδειας. Κατά παρέκκλιση των ανωτέρω, αναρρωτικές άδειες Υπαξιωματικών Λ.Σ. και Λιμενοφυλάκων μετά την έξοδό τους από στρατιωτικό ή άλλο κρατικό νοσοκομείο εφόσον υπάρχει σχετική ιατρική γνωμάτευση ή εισήγηση για χορήγηση άδειας μέχρι δεκατεσσάρων (14) ημερών θα χορηγούνται από τον προϊστάμενο της υπηρεσίας (πλην Λιμενικών Σταθμών) στην οποία υπηρετούν ή από τον αρμόδιο Τμηματάρχη της Διεύθυνσης Προσωπικού Λ.Σ., αν υπηρετούν σε κεντρική υπηρεσία του ΥΕΝ. Αν δεν υπηρετεί Αξιωματικός Λ.Σ. ως προϊστάμενος στην εν λόγω υπηρεσία τότε η αναρρωτική άδεια χορηγείται από τον αρμόδιο Τμηματάρχη της Διεύθυνσης Προσωπικού Λ.Σ. Αναρρωτική άδεια για λουτροθεραπεία χορηγείται μετά γνωμάτευση της ΑΝΥΕ, ανεξάρτητα από τη διάρκεια και για όλο το προσωπικό του Λιμενικού Σώματος. Στρατιωτικός του Λιμενικού Σώματος στον οποίο χορηγήθηκε αναρρωτική άδεια, μετά γνωμάτευση της ΑΝΥΕ, για λουτροθεραπεία οφείλει να μεταβεί στα οριζόμενα από την Επιτροπή ιαματικά λουτρά, διαφορετικά η άδεια ανακαλείται. Οι συνήθεις αναρρωτικές άδειες, χρονικής διάρκειας μέχρι δύο μήνες, για την ημεδαπή χορηγούνται: Για τους Ανώτατους Αξιωματικούς από τον Αρχηγό Λ.Σ. και για τον τελευταίο από τον Υπουργό Εμπορικής Ναυτιλίας. Με απόφαση του Κλαδάρχη Προσωπικού Λ.Σ. και Διοικητικής Μέριμνας για: Τους ανώτερους και κατώτερους Αξιωματικούς Λ.Σ. που υπηρετούν στην κεντρική υπηρεσία του ΥΕΝ ή σε άλλες Υπηρεσίες που δεν υπάρχει προϊστάμενος Αξιωματικός Λ.Σ., καθώς και για τους προαναφερόμενους Αξιωματικούς Λ.Σ. που είναι προϊστάμενοι αυτόνομων μονάδων Λ.Σ. (Υπηρεσία Εναερίων Μέσων, Μονάδα Υποβρυχίων Αποστολών και πλοία Λ.Σ.) ή περιφερειακών Υπηρεσιών του ΥΕΝ, εκτός Λιμενικών Σταθμών. Με απόφαση του αρμόδιου Τμηματάρχη της Διεύθυνσης Προσωπικού Λ.Σ. για τους Ανθυπασπιστές, Υπαξιωματικούς και Λιμενοφύλακες που υπηρετούν στην κεντρική υπηρεσία του ΥΕΝ και. Με απόφαση των προϊσταμένων αυτόνομων μονάδων Λ.Σ. (Υπηρεσία Εναερίων Μέσων, Μονάδα Υποβρυχίων Αποστολών και πλοία Λ.Σ.) ή περιφερειακών υπηρεσιών του ΥΕΝ για το προσωπικό που υπηρετεί στις υπηρεσίες αυτές, καθώς και για το προσωπικό των εξαρτημένων Λιμενικών Σταθμών. Οι αναρρωτικές άδειες για την αλλοδαπή, καθώς και οι μακρές αναρρωτικές άδειες χρονικής διάρκειας άνω των δύο μηνών χορηγούνται με απόφαση του Αρχηγού Λιμενικού Σώματος για όλο το προσωπικό του Λιμενικού Σώματος και για τον Αρχηγό Λ.Σ. με απόφαση του Υπουργού Εμπορικής Ναυτιλίας. Οι χορηγούντες άδεια κατ οίκον νοσηλείας και αναρρωτική αναφέρουν τούτο άμεσα για όλο το προσωπικό που υπηρετεί υπό τις διαταγές τους, συμπεριλαμβανομένου εκείνου των Λιμενικών Σταθμών, στην αρμόδια Διεύθυνση του ΥΕΝ για ενημέρωση των οικείων μητρώωνΕιδική άδεια αιμοδοσίας Στους εθελοντές αιμοδότες χορηγείται: Τετραήμερη ειδική άδεια αιμοδοσίας κάθε φορά που προσφέρουν αίμα προς χρήση των Τραπεζών αίματος του Υπουργείου Εμπορικής Ναυτιλίας ή προς χρήση ασθενούς εν ενεργεία Λιμενικού ή Πολιτικού Υπαλλήλου ΥΕΝ Διήμερη ειδική άδεια αιμοδοσίας σε κάθε άλλη περίπτωση προσφοράς αίματος Οι ανωτέρω ειδικές άδειες χορηγούνται από τις Υπηρεσίες με την προσκόμιση σ αυτές της σχετικής βεβαίωσης αιμοδοσίας, που χορηγούν στους αιμοδότες τα αιμοληπτικά κέντρα ή Τράπεζες αίματος Οι εν λόγω άδειες αρχίζουν, από την ημερομηνία αιμοδοσίας, ο χρόνος διάρκειας δε αυτών δεν λογίζεται ως χρόνος ασθένειας και δεν επηρεάζει τους αιμοδότες αρνητικά στην εν γένει υπηρεσιακή τους κατάσταση (ως προαγωγές, αποδοχές) Κάθε αιμοδοσία της περίπτωσης α΄ της παρ.1 του παρόντος άρθρου, αναφέρεται αμέσως με σήμα από την Τράπεζα αίματος προς χρήση της οποίας χορηγείται η ειδική άδεια αιμοδοσίας στην Υπηρεσία του αιμοδότη. Η αναφορά αυτή περιλαμβάνει τα στοιχεία του αιμοδότη, καθώς και το χρόνο και τόπο αιμοδοσίας.Προγραμματισμός Κανονικών Αδειών Οι κανονικές άδειες του προσωπικού Λ.Σ. κατανέμονται μέσα στο ημερολογιακό έτος στο οποίο ανάγονται, σε δύο μέχρι τέσσερα τμήματα. Η διάρκεια του κάθε τμήματος δεν μπορεί να υπερβαίνει τις 20 ημέρες, ούτε να είναι μικρότερη των τεσσάρων (04) ημερών. Παρέκκλιση από τα παραπάνω μπορεί να γίνει σε εξαιρετικές περιπτώσεις. Οι κανονικές άδειες στο εξωτερικό μπορούν να προγραμματίζονται ολόκληρες εφόσον συντρέχουν εξαιρετικοί λόγοι. Ο προγραμματισμός των αδειών γίνεται το Δεκέμβριο για το επόμενο έτος. Ο προγραμματισμός των αδειών του προσωπικού γίνεται: Από τη Διεύθυνση Προσωπικού Λ.Σ. για το προσωπικό της Κεντρικής Υπηρεσίας ΥΕΝ, των Προξενικών Λιμεναρχείων και τους Προϊσταμένους Αξιωματικούς των άλλων περιφερειακών Υπηρεσιών ΥΕΝ. Από τους Διευθυντές ή Διοικητές των περιφερειακών Υπηρεσιών ΥΕΝ για το προσωπικό των Υπηρεσιών τους Από τους Λιμενάρχες για το προσωπικό των Υπηρεσιών τους και των υπαγομένων σ αυτούς Λιμενικών Σταθμών και Πλωτών Λ.Σ. Κατά τον προγραμματισμό των αδειών λαμβάνονται υπόψη, αφενός οι υπηρεσιακές ανάγκες και αφετέρου οι προτιμήσεις του προσωπικού. Ειδικότερα πρέπει να λαμβάνεται πρόνοια:. Να προγραμματίζεται ένα τουλάχιστον 15νθήμερο της κανονικής άδειας από 1ης Ιουνίου μέχρι τέλους Σεπτεμβρίου, εφόσον το επιθυμεί ο ενδιαφερόμενος Να κατανέμονται οι άδειες κατά το δυνατόν σε όλους τους μήνες, ώστε να μη δυσχεραίνεται η εύρυθμη λειτουργία των υπηρεσιών Να μη προγραμματίζονται οι άδειες των ιδίων προσώπων τους ίδιους μήνες κάθε έτος, εκτός αν δεν παρεμποδίζεται ο προγραμματισμός άδειας άλλου που επιθυμεί να πάρει άδεια στο ίδιο χρονικό διάστημα Προκειμένου για άδεια Προϊσταμένων Υπηρεσιών εκτός Λιμενικών Σταθμών ενημερώνεται έγκαιρα η Διεύθυνση Προσωπικού Λ.Σ., για τον ορισμό αναπληρωτή τους.Αρμόδιοι για την έγκριση χορήγησης αδειών Η προφορική άδεια χορηγείται: Από τον Υπουργό στον Αρχηγό Λ.Σ. Από τον Αρχηγό Λ.Σ. στους Ανώτατους Αξιωματικούς Λ.Σ. Από τον Κλαδάρχη Προσωπικού Λ.Σ. και Διοικητικής Μέριμνας: (ι) στους Αξιωματικούς Λ.Σ. προϊσταμένους Διευθύνσεων, Ν.Π.Δ.Δ., Κεντρικών ή Περιφερειακών Υπηρεσιών του ΥΕΝ, (πλην Λιμενικών Σταθμών) και (ιι) κατ εξαίρεση στους Κυβερνήτες - Μηχανικούς πλοίων/σκαφών Λ.Σ. και στους προϊσταμένους των Λιμενικών Σταθμών, εφόσον η μετακίνηση του αντικαταστάτη του απερχόμενου σε άδεια βαθμοφόρου προϋποθέτει μετακίνηση εκτός έδρας άνω των τεσσάρων (4) ημερών και δεν υπάρχει βαθμοφόρος αναλόγων προσόντων - βαθμού. Από τους Διευθυντές Διευθύνσεων και Κεντρικών Υπηρεσιών του ΥΕΝ σε όλο το προσωπικό που υπηρετεί υπό τις διαταγές τους, πλην των Αξιωματικών (Γ.Υ.), (Ι) και (Τ). Από το Διευθυντή Προσωπικού: (ι) στους Αξιωματικούς που υπηρετούν στις Διευθύνσεις και στις Κεντρικές Υπηρεσίες του ΥΕΝ πλην (Ε.Υ.) και (ιι) στους Κυβερνήτες - Μηχανικούς σκαφών Λ.Σ. που δεν αποτελούν αυτόνομες μονάδες και στους προϊστάμενους Λιμενικών Σταθμών, εφόσον δεν υπάρχει βαθμοφόρος αναλόγων προσόντων - βαθμού και η μετακίνηση προϋποθέτει αποζημίωση εκτός έδρας υπολογιζόμενη μέχρι τέσσερις (4) ημέρες. Από τους προϊσταμένους Περιφερειακών Υπηρεσιών του ΥΕΝ (πλην Λ/Σ) σε όλο το προσωπικό Λ.Σ. που υπηρετεί υπό τις διαταγές τους και στους εξαρτημένους Λιμενικούς Σταθμούς πλην των αναφερομένων στις με το στοιχείο (ιι) περιπτώσεις των υποπαραγράφων (γ) και (ε). Αρμόδιοι για την έγκριση χορήγησης των κανονικών αδειών για το εσωτερικό είναι: Ο Υπουργός για τον Αρχηγό του Λιμενικού Σώματος Ο Αρχηγός Λ.Σ. για τους Ανώτατους Αξιωματικούς. Ο Κλαδάρχης Προσωπικού Λ.Σ. και Διοικητικής Μέριμνας: (ι) για τους προϊσταμένους Διευθύνσεων, Ν.Π.Δ.Δ., Κεντρικών ή Περιφερειακών Υπηρεσιών του ΥΕΝ (πλην Λιμενικών Σταθμών) και (ιι) κατ εξαίρεση για τους προϊστάμενους των Λιμενικών Σταθμών, εφόσον η μετακίνηση του αντικαταστάτη του απερχόμενου σε άδεια βαθμοφόρου προϋποθέτει αποζημίωση εκτός έδρας άνω των τεσσάρων ημερών. Ο Διευθυντής Προσωπικού: (ι) για τους Αξιωματικούς που υπηρετούν σε Διευθύνσεις και Υπηρεσίες του Κέντρου πλην των (Ε.Υ.) και (ιι) τους Κυβερνήτες και Μηχανικούς πλοίων/σκαφών Λ.Σ. και τους προϊσταμένους Λιμενικών Σταθμών, εφόσον δεν υπάρχει βαθμοφόρος αναλόγων προσόντων - βαθμού και η μετακίνηση προϋποθέτει εκτός έδρας αποζημίωση υπολογιζόμενη στις τέσσερις (4) ημέρες. Οι Διευθυντές Διευθύνσεων και Υπηρεσιών του ΥΕΝ για όλο το προσωπικό Λ.Σ. που υπηρετεί υπό τις διαταγές τους πλην Αξιωματικών Λ.Σ. (Γ.Υ.), (Ι) και (Τ). Οι προϊστάμενοι των Περιφερειακών Υπηρεσιών του ΥΕΝ για όλο το προσωπικό Λ.Σ. που υπάγεται υπό τις διαταγές τους συμπεριλαμβανομένων του προσωπικού των Λιμενικών Σταθμών που υπάγονται σ αυτούς, πλην των αναφερομένων στις με το στοιχείο (ιι) περιπτώσεις των υποπαραγράφων (γ) και (δ). Οι κανονικές άδειες για το εξωτερικό χορηγούνται: Προκειμένου περί του Αρχηγού Λ.Σ. και των Υπαρχηγών Λ.Σ. με διαταγή Υπουργού. Προκειμένου περί των Αρχιπλοιάρχων και Πλοιάρχων Λ.Σ. με διαταγή του Αρχηγού Λ.Σ. Προκειμένου περί των υπολοίπων Αξιωματικών Λ.Σ. με διαταγή του Κλαδάρχη Προσωπικού Λ.Σ. και Διοικητικής Μέριμνας. Προκειμένου περί των Ανθυπασπιστών, Υπαξιωματικών και Λιμενοφυλάκων με διαταγή του Διευθυντή Προσωπικού Λ.Σ. Ο Κλαδάρχης Προσωπικού Λ.Σ. και Διοικητικής Μέριμνας είναι αρμόδιος για τη χορήγηση των ειδικών αδειών των άρθρων 8 και 11 του παρόντος για το προσωπικό Λ.Σ. Ο Διευθυντής Προσωπικού Λ.Σ. είναι αρμόδιος:. για τη χορήγηση των ειδικών αδειών που προβλέπονται στο άρθρο 12 παράγραφοι 1 και 2 του παρόντος και για τη χορήγηση άδειας σε αθλητές, προπονητές και διαιτητές για την ημεδαπή. Για τη χορήγηση άδειας στην αλλοδαπή απαιτείται απόφαση του Αρχηγού Λιμενικού Σώματος κατόπιν σχετικής αίτησης της Γενικής Γραμματείας Αθλητισμού. Αρμόδιοι για την έγκριση χορήγησης των αδειών που προβλέπονται στα άρθρα 9, 12 (παρ.3) και 15 είναι οι Προϊστάμενοι των Υπηρεσιών που υπηρετούν οι ενδιαφερόμενοι. Η βραχεία άδεια χορηγείται: Από τον Αρχηγό Λ.Σ. στους Ανώτατους Αξιωματικούς Λ.Σ. Από τον Κλαδάρχη Προσωπικού Λ.Σ. και Διοικητικής Μέριμνας στους Αξιωματικούς Λ.Σ. Προϊσταμένους Διευθύνσεων, Υπηρεσιών του ΥΕΝ, ΝΠΔΔ και Λιμενικών Αρχών. Από τους Διευθυντές Διευθύνσεων και Κεντρικών Υπηρεσιών του ΥΕΝ σε όλο το προσωπικό που υπηρετεί υπό τις διαταγές τους, πλην των Αξιωματικών (Γ.Υ.), (Ι) και (Τ). Από το Διευθυντή Προσωπικού Λ.Σ.: (ι) Στους Αξιωματικούς που υπηρετούν στις Διευθύνσεις και στις Κεντρικές Υπηρεσίες του ΥΕΝ πλην (Ε.Υ.) και (ιι) στους κυβερνήτες - μηχανικούς σκαφών και στους Προϊστάμενους Λιμενικών Σταθμών εφόσον δεν υπάρχει βαθμοφόρος αναλόγων προσόντων - βαθμών στο Λιμενικό Σταθμό. Από τους Προϊσταμένους Περιφερειακών Υπηρεσιών του ΥΕΝ (πλην Λ/Σ) σε όλο το προσωπικό Λ.Σ. που υπηρετεί υπό τις διαταγές τους και στους εξαρτημένους Λιμενικούς Σταθμούς πλην της περίπτωσης του στοιχείου (ιι) της υποπαραγράφου (δ). Αρμόδιοι για τη χορήγηση κανονικών, προφορικών - βραχέων αδειών και «κατ οίκον νοσηλεία» του προσωπικού Λ.Σ. που υπηρετεί:. Στην Υπηρεσία Εναερίων Μέσων και Μονάδα Υποβρυχίων Αποστολών του Λιμενικού Σώματος είναι οι Διοικητές τους και για τους τελευταίους ο Κλαδάρχης Προσωπικού Λ.Σ. και Διοικητικής Μέριμνας. Στα Γενικά Επιτελεία Ενόπλων Δυνάμεων, καθώς και στις προβλεπόμενες από ειδικές διατάξεις Κρατικές Υπηρεσίες ή άλλους δημόσιους φορείς Υπουργείων είναι ο φυσικός τους προϊστάμενος Στα πλοία Λ.Σ. που αποτελούν αυτόνομες μονάδες είναι οι προϊστάμενοι αυτών (Κυβερνήτες - Μηχανικοί) και για τους τελευταίους ο Κλαδάρχης Προσωπικού Λ.Σ. και Διοικητικής Μέριμνας. Όσοι χορηγούν τις παραπάνω άδειες οφείλουν να αναφέρουν στη Διεύθυνση Προσωπικού Λ.Σ. τη χορήγησή τους, για ενημέρωση των στρατολογικών μητρώων συγκεντρωτικά για όλο το προσωπικό κάθε Μάρτιο για το προηγούμενο έτος, εκτός αν ζητηθεί ειδική αναφορά.Αίτηση άδειας - Φύλλα άδειας - Υποχρεώσεις αδειούχων Όλες οι άδειες, όπως προβλέπονται από το παρόν Διάταγμα, χορηγούνται μετά έγγραφη αίτηση του ενδιαφερομένου Ο αδειούχος εφοδιάζεται από την Υπηρεσία που χορηγεί την άδεια με φύλλο αδείας που περιλαμβάνει τα στοιχεία του, το είδος και τη διάρκεια της άδειας, τον τόπο ή τους τόπους προορισμού και διαμονής, τον αριθμό της εγκριτικής διαταγής και τις ημέρες πορείας Ο αδειούχος που διανύει οποιαδήποτε άδεια και δεν μπορεί λόγω ασθένειας να αναχωρήσει για να επανέλθει έγκαιρα στην Υπηρεσία του οφείλει να ειδοποιήσει τη Λιμενική Αρχή του τόπου που διαμένει υποβάλλοντας και ένδειξη στρατιωτικού ιατρού σχετικά με την ασθένειά του ή σε περίπτωση που δεν υπάρχει στρατιωτικός γιατρός, γνωμάτευση ιδιώτη γιατρού, οριζόμενου από τη Λιμενική Αρχή. Η Αρχή που ειδοποιήθηκε οφείλει να διαβιβάσει την ένδειξη προς τη Διεύθυνση Προσωπικού Λ.Σ. του Υπουργείου Εμπορικής Ναυτιλίας και την υπηρεσία του αδειούχου. Σε περίπτωση που δεν υπάρχει Λιμενική Αρχή, ο αδειούχος ειδοποιεί με τον πλέον σύντομο τρόπο την υπηρεσία του για την ασθένειά του ή την για λόγους ανώτερης βίας καθυστέρηση επανόδου του στην Υπηρεσία και υποβάλλει μόλις επανέλθει τη σχετική γνωμάτευση του Ιατρού ή βεβαίωση για την ανώτερη βία λόγω της οποίας εμποδίστηκε να επανέλθει έγκαιρα από την άδεια. Η βεβαίωση μπορεί να γίνεται και με σχετική εγγραφή στο φύλλο αδείας. Ως λόγοι ανωτέρας βίας θεωρούνται ιδίως, η διακοπή συγκοινωνίας λόγω καιρικών συνθηκών, απεργία μεταφορικών μέσων και λοιπές αντικειμενικές αδυναμίες που καθιστούν αδύνατη την έγκαιρη επάνοδο του αδειούχου στην Υπηρεσία του Ο αδειούχος που υπερβαίνει αδικαιολόγητα τη χορηγηθείσα σ αυτόν άδεια απουσίας υπόκειται σε πειθαρχικό έλεγχο, εφόσον η υπέρβαση δεν συνεπάγεται την εφαρμογή των διατάξεων της στρατιωτικής ποινικής νομοθεσίας που αφορούν τη λιποταξίαΥπολογισμός άδειας - Ημέρες πορείας - Περιορισμοί Οι άδειες γενικά υπολογίζονται σε πλήρεις ημέρες. Ως ημέρα άδειας θεωρείται το πλήρες 24ωρο. Στις ημέρες άδειας δεν υπολογίζονται οι απαραίτητες για την μετάβαση στον τόπο της άδειας και επάνοδο του προσωπικού Λ.Σ. ημέρες πορείας. Αυτές καθορίζονται πάγια ως εξής: Μέχρι τέσσερις (04) ημέρες, για οποιοδήποτε τόπο ή τόπους διάνυσης της άδειας, στην ημεδαπή ή στην αλλοδαπή. Οι ημέρες πορείας χορηγούνται στις κανονικές, προφορικές και αναρρωτικές άδειες. Σε περίπτωση χορήγησης αναρρωτικών αδειών περισσότερων της μιας μέσα στο ίδιο ημερολογιακό έτος, μόνο μέχρι τέσσερις (04) ημέρες πορείας χορηγούνται συνολικά. Όταν οι κανονικές ή προφορικές άδειες χορηγούνται τμηματικά, ημέρες πορείας λαμβάνονται μια φορά για κάθε μια από τις άδειες αυτές. Σε περίπτωση που οι παραπάνω άδειες χορηγούνται η μια στη συνέχεια της άλλης ή ζητείται παράταση άδειας που διανύεται, οι ημέρες πορείας υπολογίζονται ξεχωριστά για κάθε μια με τον περιορισμό του πρώτου εδαφίου της παρούσας παραγράφου. Επίσης σε περίπτωση, που χορηγούνται τμηματικά οι παραπάνω άδειες και ζητούνται ημέρες πορείας, αυτές λαμβάνονται και αν ακόμη υπερβαίνουν τις ημέρες άδειας.Διατάξεις που καταργούνται Από την έναρξη ισχύος του Διατάγματος αυτού καταργείται το Π.Δ.451/84 (Α΄160) όπως τροποποιήθηκε και ισχύει σήμερα. Στον Υπουργό Εμπορικής Ναυτιλίας αναθέτουμε τη δημοσίευση και εκτέλεση αυτού του διατάγματος.